נספח א' - טופס הגשת הצעה

לכבוד

המועצה להשכלה גבוהה

**הליך מספר 07/2013 למתן שירותי ייעוץ משפטי חיצוני בדיני מכרזים עבור המועצה להשכלה גבוהה**

המציע, משרד עורכי דין \_\_\_\_\_\_\_\_\_\_\_\_\_\_\_\_\_\_, החתום מטה באמצעות מורשי החתימה מטעמו, מציע בזה למועצה להשכלה גבוהה (להלן – "**המועצה**") להתקשר עימה בהסכם למתן שירותי ייעוץ משפטי חיצוני בדיני מכרזים עבור המועצה, היה ויזכה בהליך זה, בנוסח הכלול במסמכי הליך זה ובמסמכים המצורפים לו.

שם המציע \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' תאגיד/שותפות (אם רלוונטי) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך רישום התאגיד/שותפות (אם רלוונטי) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שמות הבעלים/השותפים במציע \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת המשרד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר טלפון של המשרד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר פקסימיליה של המשרד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פרטי עורך הדין הבכיר מבין עורך הדין בצוות המוצע (במעמד של שותף/בעלים)

שם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מספר טלפון נייד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת דואר-אלקטרוני ואתר אינטרנט \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. אני, עורך הדין הבכיר מבין עורכי הדין בצוות המוצע (במעמד של שותף/בעלים) מצהיר בזה בשם המציע, כי קראתי בעיון את מסמכי ההליך על נספחיו, הבנתי את האמור בהם על כל פרטיהם, לאחר שניתן לי זמן מספיק לבדוק את נושא ההליך ולאחר שקיבלתי את כל הפרטים שהיו נחוצים לי לשם הגשת הצעה. אני מצהיר כי אני מקבל את כל התנאים המפורטים במסמכי ההליך, ללא סייג.
2. אני מצרף לזה את כל המסמכים הנדרשים, בהתאם למפורט במסמכי ההליך, לרבות ההסכם כשהוא חתום על ידי המציע באמצעות מורשי החתימה שלו, וקובץ מסמכי ההליך כשכל אחד מעמודיו חתום על ידי הנ"ל בראשי תיבות.
3. אם הצעתי תתקבל הנני מתחייב לחתום על ההסכם בתאריך שיידרש על ידי המועצה ועם חתימת ההסכם לצרף להנחת דעתה של המועצה פוליסת ביטוח בהתאם להוראות הליך זה.

 \_\_\_\_\_\_\_\_\_\_\_\_\_\_\_\_\_\_\_\_\_\_

חתימת המציע

 \_\_\_\_\_\_\_\_\_\_\_\_\_\_\_\_\_\_\_\_\_\_

שם ותפקיד

 תאריך:\_\_\_\_\_\_\_\_\_\_\_\_\_\_\_\_\_\_

נספח ב' – הסכם למתן שירותי ייעוץ משפטי חיצוני

**שנערך ונחתם בירושלים ביום \_\_\_\_\_ לחודש \_\_\_\_\_\_\_\_\_ בשנת 2013**

בין:

**המועצה להשכלה גבוהה**

רחוב ז'בוטינסקי 43, ירושלים

(להלן: "**המועצה**")

מצד אחד

לבין:

שם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' רישום \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(להלן: "**היועץ**")

מצד שני

**הואיל** והמועצה פנתה אל היועץ במסגרת מכרז מספר 07/2013 לצורך קבלת שירותי ייעוץ משפטי חיצוני בדיני מכרזים עבור המועצה, המצ"ב כנספח א' להסכם זה;

**והואיל** ופנייתו של היועץ בהליך זה זכתה ונקבע כי הוא שיספק את השירותים (כהגדרתם להלן) באופן, במועדים ובתנאים כמפורט בהסכם זה;

**והואיל** והיועץ מעוניין לבצע עבור המועצה את השירותים והמועצה מעוניינת לקבל מהיועץ את השירותים;

**והואיל** והיועץ מצהיר ומתחייב כי הוא בעל הידע, היכולת, האמצעים והכישורים המקצועיים וכוח האדם הנדרשים לצורך מתן השירותים ולקיים את התחייבויותיו כמפורט בהסכם זה והוא יוכל לעמוד בהן הן מבחינת המועדים שנקבעו או ייקבעו והן בכל הקשור לאיכות ולמיומנות הביצוע;

**והואיל** והיועץ מצהיר כי הוא רשאי על-פי כל דין להעניק את השירותים,

**אשר על כן מוסכם בין הצדדים כדלקמן:**

* + - 1. **מבוא ונספחים**
	1. המבוא להסכם זה מהווה חלק בלתי נפרד ממנו.
	2. כותרות הסעיפים להסכם לא תשמשנה לצורך פרשנות הסעיפים או הסכם זה.
	3. הסכם זה מהווה חלק בלתי נפרד מההליך ויקרא כיחידה אחת עימו.
1. **הגדרות**

בהסכם זה יהיו למונחים המפורטים בו את הפרוש והמשמעות המוקנים להם במכרז, ובנוסף יהיו למונחים הבאים הפירוש הבא:

**"ההליך"** – הליך מספר 07/2013 לבחירת שירותי ייעוץ משפטי חיצוני בדיני מכרזים עבור המועצה (נספח א').

**"היועץ" –** לרבות כל אחד מאנשי הצוות המוצע.

**"השירותים"** – כפי שהוגדרו בסעיף 6 למסמכי ההליך.

**"הממונה"** – היועצת המשפטית של המועצה או מי מטעמה.

**"הצוות המוצע"** – כמפורט בסעיף 10.2 למסמכי ההליך.

1. **השירותים**
	1. המועצה מוסרת בזה ליועץ והיועץ מקבל על עצמו ומתחייב בזה לספק למועצה את השירותים.
	2. היועץ יספק את השירותים באמצעות שותפיו ו/או עובדיו, על פי הצוות המוצע על ידו בהתאם לסעיף 6 לנספח א', שאושר על ידי המועצה בהתאם לתנאי ההליך. עורכי הדין בצוות המוצע יעמדו בכל התנאים והדרישות אשר היועץ מחויב בהם על פי חוזה זה.
	3. הצוות המוצע יכול וישונה בהסכמת הממונה כדלקמן:
		1. הממונה רשאית, על פי שיקול דעתה הבלעדי, לדרוש מן היועץ להחליף מי מבין אנשי הצוות המוצע, אשר באמצעותם הוא מספק את השירותים, והיועץ יפעל בהתאם באופן מיידי.
		2. היועץ יבקש את אישור הממונה מראש ובכתב בטרם החלפת מי מבין אנשי הצוות המוצע. תנאי מוקדם לביצוע ההחלפה הוא כי איכות היועצים, לאחר ההחלפה (אם תאושר על ידי המועצה) לא תיפול מזו של היועצים קודם להחלפה.
		3. החלטת הממונה בדבר אישור ו/או החלפת מי מבין אנשי הצוות המוצע תינתן לפי שיקול דעתה המוחלט וללא צורך במתן נימוקים. למען הסר ספק מובהר כי אין בהחלטה כאמור כדי לשחרר את היועץ מאיזה מהתחייבויותיו לפי חוזה זה ואין בה כדי להטיל על המועצה כל אחריות שהיא.
	4. היועץ מתחייב לספק למועצה, והמועצה זכאית לקבל מהיועץ, את מלוא השירותים ברמה מקצועית גבוהה, בחריצות ובאופן היעיל והטוב ביותר, תוך עמידה בלוחות זמנים סבירים שקבעה הממונה, והכל לשביעות רצונה המלאה של המועצה.
	5. היועץ מתחייב שהרכבם המספרי והמקצועי של הצוות המוצע יתאים לביצוע השירותים ברמה ובמועדים כפי שיוגדרו על ידי המועצה, באופן שיניח את דעת הממונה במשך כל תקופת מתן השירותים.
	6. המועצה תהיה רשאית, על פי שיקול דעתה הבלעדי ועל פי צרכיה, לשנות את תחומי השירותים בהם ייתן היועץ שירות לרשות, ובלבד ששינוי כאמור לא יכלול תחומים אשר היועץ איננו מתמחה בהם ולא הציג עצמו, במפורש או מכללא, כמי שמתמחה בהם, אלא בהסכמת היועץ.
	7. הממונה תהיה מוסמכת להורות ליועץ לתקן ליקויים ו/או ליתן ליועץ הנחיות עבודה הנוגעות למתן השירותים. היועץ יפעל על פי הנחיות והוראות הממונה בכל הנוגע לסדרי עבודה, דרכי ביצוע, הוראות בעניין מניעת ניגוד עניינים, או ניגוד אינטרסים אחר בין פעילותו לענייני המועצה, וכן בכל עניין אחר הנדרש לדעת הממונה.
	8. המועצה אינה מתחייבת למסור ליועץ את הטיפול במלוא השירותים המשפטיים להם היא זקוקה, והיא תחליט בעניין זה לפי שיקול דעתה המוחלט.
2. **העדר קיום יחסי עובד מעביד; יחסי שליחות – רק במפורש**
	1. היועץ, לרבות מי משותפיו או מעובדיו, משמש כקבלן עצמאי בביצוע הסכם זה, ואין לראות כל זכות שניתנה למועצה על פי הסכם זה לפקח, להדריך או לתת הוראות ליועץ, או לכל מי שמועסק על ידו או מטעמו, אלא כאמצעי שנועד להבטיח את ביצוע הוראות הסכם זה במלואו. בין היועץ ו/או כל עובד המועסק על ידו ו/או כל מי שפועל מטעמו ובין המועצה, לא יתקיימו יחסי עובד-מעביד.
	2. עובדי היועץ והמועסקים על ידו ימצאו תחת פיקוחו, השגחתו, ביקורתו ואחריותו של היועץ בלבד. היועץ יישא וישלם בעצמו ועל חשבונו את שכרם של עובדיו ושל המועסקים על ידו, וכן את כל תשלומי החובה, ההפרשות וההוצאות הנלוות, לרבות מס הכנסה, ביטוח לאומי ומס בריאות ותשלומים אחרים כנדרש על פי כל דין וכמקובל בתחום זה.
	3. קבעה ערכאה מוסמכת כי התקיימו יחסי עובד-מעביד בין הרשות לבין מי מהיועצים המועסקים או השותפים ביועץ, המספקים למועצה שירותים לפי הסכם זה, יישא היועץ במלוא התשלומים הנובעים מקביעה זו. מבלי לגרוע מכלליות האמור, המועצה תהיה רשאית לקזז סכומים אשר נקבע כאמור מכל סכום שהיא חבה ליועץ.
	4. היועץ לא יהיה שלוחה או נציגה של המועצה אלא אם כן נעשה כזה לצורך עניין מיוחד, והוסמך לכך בידי המועצה במפורש, בכתב ומראש.
3. **הסבת ההסכם, קבלני ויועצי משנה**
	1. היועץ מתחייב לא להסב או להמחות או להעביר את התחייבויותיו על פי הסכם זה כולן או חלקן, ואין הוא רשאי להעביר או להמחות או למסור לאחר כל זכות מזכויותיו על פי הסכם זה, אלא אם קיבל את הסכמת המועצה לכך מראש ובכתב. המועצה תהיה רשאית לסרב ליתן את הסכמתה כאמור, מכל סיבה שהיא ומבלי לנמק את החלטתה, או להסכים בתנאים שתמצא לנכון.
	2. כמו כן, אין היועץ רשאי למסור לאחר, לרבות ליועץ משנה, את ביצוע התחייבויותיו כולן או מקצתן, אלא בהסכמת המועצה מראש ובכתב. המועצה תהיה רשאית לסרב ליתן את הסכמתה כאמור, מכל סיבה שהיא ומבלי לנמק את החלטתה, או להסכים בתנאים שתמצא לנכון.
	3. למען הסר ספק, אין באישור המועצה להסבה כאמור בסעיף ‎5.1 לעיל ו/או בהסבה עצמה ו/או באישור המועצה לשימוש ביועץ משנה כאמור בסעיף ‎5.2 לעיל כדי לפטור את היועץ מאחריות ומהתחייבויותיו לפי הסכם זה, כולן או חלקן.
	4. המועצה רשאית להסב את זכויותיה והתחייבויותיה על פי הסכם זה, כולן או מקצתן, לצדדים שלישיים על פי שיקול דעתה הבלעדי, וכן זכאית היא לשתף צדדיים שלישיים בכל אופן שתמצא לנכון בביצוע התחייבויותיה ושימוש בזכויותיה על פי הסכם זה.
4. **בעלות על מידע**
	1. כל המסמכים מכל סוג שהוא, לרבות חוות דעת, תכתובת, כתבי בי-דין, חישובים, נתונים, בדיקות, צילומים וכל יתר המסמכים והמידע הקשורים לשירותים נשוא ההסכם שיוכנו ע"י היועץ או עבורו, או שקיבל מהמועצה ו/או בדרך אחרת, בכל פורמט שהוא לרבות פורמט אלקטרוני (להלן: "**המידע**") הינם רכושה וקניינה של המועצה, והיועץ מעביר למועצה את כל הזכויות במידע הנ"ל. המועצה תהיה רשאית להשתמש במידע בעצמה ו/או באמצעות כל צד ג' שתבחר, לפי ראות עיניה וללא כל הגבלה, וכן ליתן למידע פומבי לפי שיקול דעתה. היועץ מתחייב למסור למועצה מייד עם דרישתה כל מידע כאמור ובכל פורמט על פי בחירת המועצה. מבלי לגרוע מכלליות האמור, יעביר היועץ למועצה בפורמט אלקטרוני "פתוח"/לא מוגן סיסמה ובנוסף בכל פורמט אחר שתגדיר המועצה, כל מסמך שהוכן על ידו עבור המועצה (לרבות חוות דעת, חוזים וכיו"ב), עם השלמתו של המסמך.
	2. היועץ ו/או מי מטעמו ישמור את תוצאות עבודת והמידע בסודיות, ולא יפרסם, או יעשה שימוש כלשהו במידע, אלא ברשות מפורשת בכתב ומראש של המועצה.
	3. היועץ ינקוט אמצעים כמקובל לשמירה על סודיות המידע לרבות אמצעים סבירים במשרדו לשמירה על חומרים רגישים.
	4. בא הסכם זה לידי סיום, בין אם טרם סיום השירותים על פי ההסכם ובין אם לאחר סיום מתן השירותים כאמור, ימסור היועץ למועצה בתוך 14 ימים מיום שיידרש לכך פרוט של כל המידע המצוי ברשותו, כאמור לעיל, ויעביר למועצה מיד עם דרישתה העתק של כל מידע שתדרוש למועצה או, לפי דרישת למועצה ועל פי החלטתה, את המידע עצמו.
5. **תמורה**
	1. כנגד ובתמורה לביצוע כל התחייבויותיו על פי הסכם זה תשלם המועצה ליועץ בגין מתן השירותים את התמורה המפורטת בסעיף 8 במסמכי ההליך.
	2. כן תחזיר המועצה ליועץ הוצאות ישירות שהוציא במתן השירותים עבורה, בגין תדפיסי רשם התאגידים או כל מרשם אחר שפועל לפי דין, לפי ביצוע בפועל ורק אם אושרו מראש ובכתב על ידי הממונה.
	3. מובהר בזאת כי בגין ההוצאות הבאות לא ישולם תשלום נפרד ליועץ, והתמורה בגינן כלולה בשכר היועץ על פי ההסכם: טלפון, פקסימיליה, צילומים, שליחויות, הוצאות תקורה מכל סוג שהוא, הוצאות בגין אש"ל וכיבוד וכיו"ב.
	4. מובהר כי הוצאות בגין נסיעות וביטול זמן לצורך מתן השירותים לא יוחזרו, והתמורה בגינן כלולה בשכר היועץ על פי ההסכם.
	5. היועץ יקבל את התמורה רק לאחר שהממונה אישר את הרישום קלנדרי בו מחוייב היועץ שבו מפורטים דרישות התשלום למול פירוט שעות העבודה.
	6. על היועץ להגיש למועצה חשבונית לאחר אישור דרישת התשלום על-ידי הממונה, והתשלום יבוצע כנגד חשבון כאמור, בנוהל שוטף + 30 יום מיום הוצאת החשבון ובכפוף לאישור החשבון על ידי הממונה.
	7. ליועץ לא תהיינה כל דרישות וטענות כלפי המועצה בגלל עיכובים בתשלום התמורה כולה או חלק הימנה, אשר נבעו מחוסר פרטים בדרישת התשלום או משדרישת התשלום או הדו"ח לא אושרו.
	8. היועץ ימציא למועצה חשבונית מס מקורית כחוק עם קבלת התמורה לפי הסכם זה.
	9. תשלום התמורה מותנה בהצגת אישורים תקפים לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו – 1976 וכן כל אישור שיידרש על פי כל דין ועל פי נהלי המועצה, כפי שיהיו מעת לעת.
	10. למען הסר ספק, התמורה הנ"ל הינה סכום ברוטו סופי, המועצה תנכה במקור מכל תשלום ליועץ, כל מס, היטל או תשלום חובה אחר אשר יש לנכותו במקור על פי כל דין, אלא אם ימציא היועץ, זמן סביר לפני ביצוע התשלום, אישור תקף כי הוא פטור מניכוי מס או חייב בניכוי מס לפי שיעור אחר.
	11. פרט לאמור במפורש בהסכם זה, לא ישולם על ידי המועצה ליועץ שום תשלום נוסף, החזר הוצאות או השתתפות כלשהי, לא במהלך מתן השירותים ולא לאחר פקיעת הקשר עפ"י הסכם זה, לא עבור מתן השירותים ולא בקשר עמם או עם הסכם זה ו/או כל הנובע מהם, לא ליועץ ולא לכל אדם או גוף אחר.
	12. למען הסר ספק מוסכם בין הצדדים כי המועצה לא תהא אחראית לכיסוי גרעון כלשהו שייגרם ליועץ עקב מתן השירותים.
6. **אחריות, שיפוי וקיזוז**
	1. היועץ יהיה אחראי אחריות מלאה ומוחלטת לכל נזק או אובדן מכל מין וסוג שהוא, בלי יוצא מן הכלל, שייגרמו למועצה ו/או לכל אדם ו/או לרכושו, ואשר הנפגע זכאי לפיצוי בגינם על פי כל דין, בשל מעשה או מחדל של היועץ, מנהליו, עובדיו שלוחיו וכל מי שבא מטעמו בקשר ובכל הנובע, במישרין או בעקיפין, ממתן השירותים נשוא הסכם זה, והיועץ יפצה את המועצה ו/או את הניזוק(ים), לפי המקרה, בכל דמי הנזק וההוצאות שיגיעו להם. היועץ משחרר מראש ולחלוטין את המועצה, עובדיה, שלוחיה, מכל אחריות וחובה לכל ובגין כל מעשה או מחדל כנ"ל.
	2. היועץ ינקוט בכל האמצעים הנדרשים למניעת נזקים כאמור, ובכלל זה יודיע למועצה מיידית בכל עת שנודעה לו אפשרות, או טענה של צד ג', לגבי נזק כאמור, בין אם הוא סבור כי הוא אחראי לנזק ובין אם לאו.
	3. היועץ מתחייב לפצות ולשפות בשלמות את המועצה, ואת נציגיה ואת הבאים מכוחה, על כל נזק או הוצאה ועל וכנגד כל תביעה או דרישה, מכל עילה שהיא, שתוגש על ידי אדם כלשהו, נגדם או נגד כל מי מעובדיהם או שלוחיהם בגין כל נזק, הפסד או הוצאה שנגרמו, במישרין או בעקיפין, עקב או תוך כדי מעשה או מחדל של היועץ או מי מטעמו במתן השירותים, או עקב הפרת הסכם זה, לכל אדם, לרבות כל ההוצאות המשפטיות שייגרמו להם.
	4. היועץ יפצה וישפה את המועצה בגין כל תביעה שהמועצה תיתבע בידי מועסקי היועץ או בידי כל גוף או אדם אחר, שעילתה יחסי עובד ומעביד בין המועצה לבין מועסקי היועץ או כל אדם אחר עקב, בגין או בקשר לביצוע הסכם זה בידי היועץ; כן ישפה היועץ את המועצה בגין כל תביעה או דרישה מאת כל צד שלישי עקב, בגין או בקשר לביצוע הסכם זה בידי היועץ.
	5. המועצה רשאית לקזז כל סכום המגיע ו/או שיגיע לה מהיועץ לפי הסכם זה או מכל טעם חוקי אחר, מכל סכום המגיע ליועץ מהמועצה, והיועץ מוותר מראש על כל טענה המתייחסת לקיזוז כאמור.
7. **ביטוח**
	1. מבלי לגרוע מאחריות היועץ לפי חוזה זה או לפי כל דין, היועץ מצהיר כי ערך בחברת ביטוח בעלת מוניטין פוליסות ביטוח כמתחייב ממתן השירותים לפי הסכם זה, ובכלל זה ביטוח אחריות מקצועית לכל אחד מאנשי הצוות המוצע, ביטוח אחריות צד ג', וביטוח אחריות מעבידים.
	2. כמו-כן, היועץ יחזיק, במשך כל תקופת מתן השירותים לפי הסכם זה ובמשך זמן סביר לאחריה, פוליסת ביטוח אחריות מקצועית מקובלת בשל מעשה רשלנות, טעות או השמטה, או הפר חובה מקצועית אחרת, בגבולות אחריות שתקבע המועצה כסבירות. הביטוח לא יכלול הגבלה בדבר אי-יושר עובדים, אובדן מסמכים, אובדן השימוש ועיכוב.
	3. היועץ ישתף פעולה עם יועצי המועצה לביטוח במידה שאלו יבקשו לבדוק את פוליסות הביטוח שברשותו, ויפעל בהתאם לכל הוראה סבירה שתינתן לו על ידי המועצה בהקשר זה.
8. **ביצוע העבודות על ידי המועצה או מי מטעמה**
	1. אם לא ימלא היועץ את התחייבויותיו על פי ההסכם במלואן ובמועדן רשאית המועצה לבצע את השירותים נשוא הסכם זה, כולם או חלקם, בעצמה, באמצעות יועץ אחר או בכל דרך אחרת, והיועץ מצהיר ומתחייב כי לא ימנע מן המועצה לפעול כאמור ויסייע לרשות או למי שייקבע בביצוע העבודות כאמור.
	2. מבלי לגרוע מכלליות האמור, במקרה שתפעל המועצה כאמור תהא המועצה רשאית לגבות ו/או לנכות ו/או לקזז את כל ההוצאות והחיובים שעל פי הסכם זה חלים על היועץ מכל סכום שיגיע ליועץ בכל זמן שהוא, וכן תהא המועצה רשאית לגבותן מן היועץ בכל דרך אחרת.
9. **תקופת ההסכם**
	1. תחילת מתן השירותים על פי הסכם זה תהיה ל-12 חודשים מיום חתימת הסכם זה, שהם עד יום \_\_\_\_\_\_/\_\_\_/\_\_\_.
	2. למועצה בלבד שמורה זכות-ברירה (אופציה), בהודעה בכתב ומראש, להארכת תקופת ההתקשרות לתקופות התקשרות נוספות בנות 3 שנים כל אחת (להלן: "**זכות הברירה**"). המועצה תהיה רשאית לעשות שימוש בזכות הברירה או בכל חלק ממנה, בכפוף למידת שביעות רצונה מהשירותים שנתקבלו בפועל בהתאם להוראות הליך זה, בכפוף לצרכיה, לתקציבה, להוראות כל דין ולהוראות הסכם זה.
	3. על אף האמור לעיל, המועצה רשאית לבטל את ההסכם בהודעה בכתב ובלא הודעה מוקדמת בהתקיים אחת הנסיבות הבאות:
		1. היועץ (לרבות מי משותפיו או עובדיו) הפר הסכם זה בהפרה יסודית, או הפר הסכם זה בהפרה שאינה יסודית, ולא תיקן אותה, לשביעות רצונה המוחלטת של המועצה, בתוך 7 ימים מיום שנדרש לתקנה על ידי המועצה.
		2. המועצה התרתה ביועץ בכתב שאין היא מרוצה מאיכות ו/או לוח הזמנים של מתן השירותים והיועץ לא נקט צעדים הולמים, להנחת דעת המועצה ובתוך 14 יום מיום ההתראה בכתב, לתיקון המצב.
		3. היועץ התפרק, התפצל, או חל שינוי של למעלה מ-20% בזכויות השונות ביועץ, לרבות עקב פרישת שותפים, צירוף שותפים, מיזוג או בכל דרך אחרת.
		4. אחד מעורכי הדין בצוות המוצע חדל מלעמוד לרשות היועץ, או לטפל בענייני המועצה ולא נמצא לו מחליף בהתאם לתנאי הסכם זה.
		5. הוגשה נגד היועץ התראת פשיטת רגל או ניתן צו כינוס נכסים לגבי נכסיו, כולם או חלקם, או שהיועץ קיבל החלטה על פירוק, או שהיועץ הגיש בקשה להקפאת הליכים, או הגיע לידי פשרה או הסדר עם נושיו; או הוטל עיקול זמני או קבוע או נעשתה פעולה כלשהי של הוצאה לפועל לגבי חלק מהותי מנכסי היועץ; או מונה מפרק, נאמן, כונס נכסים או כונס נכסים ומנהל (זמני או קבוע) על עסקי או רכוש היועץ או כל חלק מהם, או הוגשה בקשה למינוי כנ"ל, והמינוי או הבקשה או העיקול או הפעולה האמורה לא הופסקו או הוסרו לחלוטין תוך 30 יום ממועד בקשתם, הטלתם אן ההחלטה לגביהם, לפי העניין. האמור בסעיף זה יחול אף על כל אחד מיחידי היועץ האחראים, על פי הצעת פניית היועץ בהליך או על פי הסכמת המועצה שניתנה מאוחר יותר, למתן השירות לרשות.
		6. אם יתברר שהצהרה כלשהי של היועץ שניתנה בהליך או בקשר עם חתימת הסכם זה אינה נכונה או שהיועץ לא גילה עובדה מהותית אשר היה בה כדי להשפיע על החלטת המועצה להתקשר עמו בהסכם, או שהסתבר למועצה כי חל שינוי נסיבות ביחס להצהרה כלשהי של היועץ שניתנה בהליך או בקשר עם חתימת הסכם זה (לרבות, מבלי לפגוע בכלליות, בנושא ניגוד עניינים) אשר, לפי שיקול דעתה המוחלט של המועצה, הינו מהותי למילוי תפקידי היועץ על פי הסכם זה, ובלבד שניתנה ליועץ הזדמנות להגיב בטרם מתן החלטה על פי סעיף קטן זה.
	4. המועצה רשאית להביא הסכם זה לסיומו בכל עת בהתראה של 30 ימים מראש ובלא צורך לנמק.
	5. בכל מקרה של ביטול ההסכם על-ידי המועצה, מכל סיבה שהיא, לא תהיה חובה על המועצה לפצות את היועץ או לשלם לו תשלום מכל סוג ומין, למעט התמורה הקבועה בהסכם עבור השירותים שיספק עד למועד הפסקת מתן השירותים.
10. **סודיות, הימנעות מניגוד עניינים, ותקופת צינון**
	1. היועץ מתחייב בזה לשמור בסודיות גמורה ולא לגלות, להעביר, למסור, להביא לידיעת צד ג' כלשהו ו/או לעשות כל שימוש בין עצמי או ביחד עם או עבור אחרים, בין במישרין ובין בעקיפין, בין בארץ ובין בחו"ל בכל ידע ו/או מידע השייכים לרשות ו/או בנוגע למועצה ובכלל זה, ומבלי לגרוע מכלליות האמור, בנוגע לפעולותיה, עסקיה, לקוחותיה, ספקיה, מצבה הפיננסי, שיטות העבודה הנהוגות אצלה וכיו"ב וכן כל מידע שהגיע לידיו בקשר עם אספקת השירותים, וזאת בין בתקופת ההתקשרות ובין לאחר מכן, ללא קבלת הרשאה מוקדמת ומפורשת בכתב מאת המועצה.
	2. היועץ ו/או שותפיו ו/או עובדיו מתחייבים שלא להימצא במצב של חשש לניגוד עניינים בין מתן השירותים לבין כל עניין אחר שיש להם. במקרה של ספק בעניין זה ידווח היועץ ליועצת המשפטית של המועצה את עובדות העניין והיא תכריע בשאלת קיומו של חשש כאמור. לשם הסר ספק, מובהר כי דרישות ההימנעות מניגוד עניינים בהסכם זה, לרבות בהסכם הסודיות וההימנעות מניגוד עניינים המצורפים למסמכי ההליך (**נספחים ה'-ו'**), הינן בנוסף על הגבלות החלות על היועץ על פי כל דין.
11. **סמכות שיפוט**

סמכות השיפוט הייחודית לגבי כל עניין הנובע מהסכם זה תהיה לבתי המשפט בירושלים.

1. **כתובות והודעות**
	1. כתובות היועץ והמועצה הינן כמפורט בראש ההסכם.
	2. הודעות על פי הסכם זה תחשבנה כאילו הגיעו לתעודתן עם מסירתן, במידה ונמסרו ביד, ותוך 48 שעות מיום משלוחן בדואר, אם נשלחו בדואר, ואם נשלחו בפקסימיליה או בדוא"ל – כאילו הגיעו במועד שליחתן.

**ולראייה באו הצדדים על החתום:**

\_\_\_\_\_\_\_\_\_\_ \_\_\_\_\_\_\_\_\_\_

 היועץ המועצה

נספח ג' – תצהיר

**מובהר כי יש לצרף נוסח תצהיר זה ביחס לכל אחד מאנשי הצוות המוצע**

אני הח"מ\_\_\_\_\_\_\_\_\_\_\_\_\_\_\_, ת.ז. מספר \_\_\_\_\_\_\_\_\_\_\_\_, רישיון עו"ד מספר \_\_\_\_\_\_\_\_\_\_ מצהיר/ה בזאת, בכתב, כי נכון למועד הצהרתי זה, חברותי בלשכת עורכי-הדין בישראל לא בוטלה, לא פקעה, לא הושעתה ואינה מוגבלת, וכי לא הורשעתי בעבירת משמעתית, הכל ממועד קבלתי כחבר/ת לשכת עורכי-הדין בישראל ועד למועד חתימה על תצהיר זה.

לעניין תצהיר זה - "ביטול חברות", "פקיעת חברות", "השעיית חברות", "חברות מוגבלת" ו- "עבירת משמעתית" כמשמעותם בחוק לשכת עורכי הדין, התשכ"א- 1961.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם המצהיר/ה + חתימה

נספח ד' – פירוט ניסיון הצוות המוצע

את הרשימה יש לערוך כטבלה לפי המתכונת בטבלה שלהלן:

|  |  |  |  |  |  |
| --- | --- | --- | --- | --- | --- |
| תחומי עיסוק עיקריים בהתאם למפורט בסעיף 6 למסמכי ההליך, הגופים מהמגזר הציבורי מולם הוא עבד בתחומים אלה, לרבות תקופת העבודה כאמור | שנות ותק מקצועי\* | תארים אקדמיים (תואר, שנת הענקה, מוסד) | שנת הסמכה כעו"ד | מעמדו במשרד (בעלים, שותף, שכיר) והיקף המשרה במציע | שם עוה"ד |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

מובהר כי המונח "ותק מקצועי" הינו כהגדרתו בסעיף 10.2.3 למסמכי ההליך, והמונח "מגזר ציבורי" הינו כהגדרתו בסעיף 10.2.4 למסמכי ההליך.

לגבי עורכי-דין שנכללו בטבלה והמועסקים או נמצאים במשרד בהיקף הפחות ממשרה מלאה, יש לצרף הסבר מפורט המציין, בין היתר, את היקף המשרה של היועץ במשרד ואת עיסוקיו הנוספים של היועץ מחוץ למשרד – לרבות חלקיות המשרה שלהם ו/או היקפם.

לגבי כל עורך דין בצוות המוצע יש לצרף קורות חיים באורך שלא יעלה על שלושה עמודים כל אחד, שיכלול, בין היתר, השכלה רלוונטית, לקוחות ועניינים רלוונטיים, פסקי-דין, פרסומים, וכל מידע אחר שיש בו כדי לאפשר למועצה להעריך את ניסיונו הרלוונטי של כל אחד מעורכי הדין.

נספח ה1' - התחייבות בדבר העדר ניגוד עניינים

**מובהר כי יש לצרף נוסח תצהיר זה ביחס לכל אחד מאנשי הצוות המוצע**

אני הח"מ, \_\_\_\_\_\_\_\_\_\_\_\_\_\_\_, ת"ז \_\_\_\_\_\_\_\_\_\_\_\_ , מתחייב בזאת כדלקמן במידה והמציע בו הנני מועסק יוכרז כזוכה בהליך שמספרו 07/2013 לאספקת שירותי ייעוץ משפטי חיצוני בדיני מכרזים עבור המועצה להשכלה גבוהה:

1. לא אתן ייעוץ משפטי למוסד להשכלה גבוהה בישראל ו/או של מוסדות אחרים הפועלים ביחד או ליד מוסדות להשכלה גבוהה בישראל בכל התחומים המנויים בתתי-סעיף 6 במסמכי ההליך, בהם אתן שירותים למועצה.
2. ככל שאתבקש על ידי המועצה ליתן ייעוץ משפטי הנוגע למוסד להשכלה גבוהה אשר המציע בו אני מועסק מעניק לו ייעוץ משפטי בתחום שאינו מנוי בתתי-סעיף 6 במסמכי ההליך - אודיע על כך מראש ליועצת המשפטית ואפעל על פי הנחיותיה.
3. אינני בעלים באופן חלקי או מלא, ישיר או עקיף, של מוסד להשכלה גבוהה בישראל ו/או של מוסדות אחרים הפועלים ביחד או ליד מוסדות להשכלה גבוהה בישראל.
4. אינני בעל תפקיד או עובד במוסד להשכלה גבוהה בישראל ו/או במוסדות אחרים הפועלים ביחד או ליד מוסדות להשכלה גבוהה בישראל, למעט בתפקיד של הוראה אקדמית במוסד כאמור, ואינני לוקח כל חלק בהנהלתו של מוסד להשכלה גבוהה בישראל (לרבות חברות במוסדות המנהלים של מוסד כאמור).
5. אין לי או לבני משפחתי הקרובה, כל עניין כלכלי או אחר העלול לעמוד בניגוד עניינים או בחשש לניגוד עניינים עם הליך זה ומתן השירותים נשוא הליך זה, או ליצור חשש לניגוד עניינים כאמור. אם במהלך מתן השירותים יובא לידיעתי ניגוד עניינים כאמור, או ליצור חשש לניגוד עניינים כזה, אודיע על כך ליועצת המשפטית של המועצה ללא דיחוי.
6. לא אעשה שימוש, מלבד השימוש במסגרת התפקיד שאני ממלא בהתאם להליך זה, בכל הקשור למתן השירותים וכל הקשור עימם, בתוצרי השירותים על כל חלקיהם נספחיהם ומרכיביהם לרבות כל מדיה אלקטרונית וכל המסמכים והעזרים שיעשה בהם שימוש לצורך ביצוע השירותים. התחייבותי זאת מתייחסת גם לתקופה שלאחר סיום ההתקשרות ללא הגבלת זמן.

ולראייה באתי על החתום:

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

תאריך שם המצהיר/ה חתימת המצהיר/ה

נספח ה2' - התחייבות בדבר העדר ניגוד עניינים של המציע

אני הח"מ, \_\_\_\_\_\_\_\_\_\_\_\_\_\_\_, ת"ז \_\_\_\_\_\_\_\_\_\_\_\_, בשם המציע, מתחייב בזאת כדלקמן במידה והמציע יוכרז כזוכה בהליך שמספרו 07/2013 לאספקת שירותי ייעוץ משפטי חיצוני בדיני מכרזים עבור המועצה להשכלה גבוהה:

1. אני מוסמך לחייב את המציע בחתימתי זו בדברים שלהלן.
2. המציע לא ייתן ייעוץ משפטי למוסד להשכלה גבוהה ו/או של מוסדות אחרים הפועלים ביחד או ליד מוסדות להשכלה גבוהה בישראל בכל התחומים המנויים בתתי-סעיף 6 במסמכי ההליך, בהם הצעתי עורכי דין לצוות המוצע.
3. ככל שהמציע יתבקש על ידי המועצה ליתן ייעוץ משפטי הנוגע למוסד להשכלה גבוהה אשר המציע מעניק לו ייעוץ משפטי בתחום שאינו מנוי בתתי-סעיף 6 במסמכי ההליך - על המציע להודיע על כך מראש ליועצת המשפטית ולפעול על פי הנחיותיה.
4. המציע, בעלי השליטה בו ונושאי המשרה בו אינם בעלים באופן חלקי או מלא, ישיר או עקיף, של מוסד להשכלה גבוהה בישראל ו/או של מוסדות אחרים הפועלים ביחד או ליד מוסדות להשכלה גבוהה בישראל; לעניין סעיף זה "בעלי שליטה" לרבות שותפים.
5. המציע, בעלי השליטה במציע ונושאי המשרה בו הנמנים על הצוות המוצע במציע לא יהיו בעלי תפקיד או עובדים במוסדות להשכלה גבוהה בישראל ו/או במוסדות אחרים הפועלים ביחד או ליד מוסדות להשכלה גבוהה בישראל, למעט בתפקיד של הוראה אקדמית במוסד כאמור. לעניין סעיף זה "בעלי שליטה" לרבות שותפים.
6. עד למועד הגשת המועמדות בהליך זה המציע נתן ייעוץ משפטי למוסד להשכלה גבוהה בישראל ו/או למוסדות אחרים הפועלים ביחד או ליד מוסדות להשכלה גבוהה בישראל, כמפורט במסמך המצ"ב (יש לצרף מסמך בהתאם).

או –

עד למועד הגשת המועמדות בהליך זה המציע לא נתן ייעוץ משפטי למוסד להשכלה גבוהה בישראל ו/או למוסדות אחרים הפועלים ביחד או ליד מוסדות להשכלה גבוהה בישראל.

(יש למחוק את המיותר).

1. עד למועד הגשת המועמדות בהליך זה המציע נתן ייעוץ משפטי למוסד להשכלה גבוהה בישראל ו/או למוסדות אחרים הפועלים ביחד או ליד מוסדות להשכלה גבוהה בישראל, בתחומים שאינם מנויים בסעיף 6 למסמכי ההליך כמפורט במסמך המצ"ב (יש לצרף מסמך בהתאם).

או –

עד למועד הגשת המועמדות בהליך זה המציע לא נתן ייעוץ משפטי למוסד להשכלה גבוהה בישראל ו/או למוסדות אחרים הפועלים ביחד או ליד מוסדות להשכלה גבוהה בישראל בתחומים שאינם מנויים בסעיף 6 למסמכי ההליך.

(יש למחוק את המיותר).

ולראייה באתי על החתום:

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

תאריך שם המצהיר/ה חתימת המצהיר/ה

**נספח ו' – התחייבות בדבר שמירה על סודיות במסגרת מתן שירותים**

|  |  |
| --- | --- |
| א. | כללי |
|  | 1. | חוק העונשין, תשל"ז – 1977 (להלן: "חוק העונשין") קובע הוראות בדבר החובות הקשורות בשמירת סודות רשמיים ובשמירת ידיעות המגיעות לידיעתו של אזרח בכלל ושל אדם בעל חוזה עם המדינה או עם גוף מבוקר כמשמעו בחוק מבקר המדינה, תשי"ח 1958 (נוסח משולב) בפרט. |
|  | 2. | סעיף 3 ב' לחוק המועצה להשכלה גבוהה, תשי"ח – 1958, קובע כי המל"ג תהא גוף מבוקר כמשמעו בסעיף 9(6) לחוק מבקר המדינה, תשי"ח 1958 [נוסח משולב].  |
|  | 3. | לסעיף 118 לחוק העונשין, משמעות מיוחדת לגבי אדם שהינו בעל חוזה עם המדינה או עם גוף מבוקר כמל"ג, מאחר והוא קובע הוראות בדבר מסירת ידיעות רשמיות שהגיעו לבעל החוזה בתוקף תפקידו וההתקשרות עם המל"ג, ו/או התרשלות בשמירתן ובהחזקתו, והוא מטיל עונשים חמורים על העוברים על הוראות אלה. |
|  | 4. | סעיף 118 (א) לחוק העונשין קובע: |
|  |  | היה אדם בעל חוזה עם המדינה או עם גוף מבוקר כמשמעותו בחוק מבקר המדינה, תשי"ח – 1958 [נוסח משולב], ובחוזה יש התחייבות לשמור בסוד ידיעות שיגיעו אליו עקב ביצוע החוזה, והוא מסר, ללא סמכות כדין, ידיעה כאמור לאדם שלא היה מסומך לקבלה, דינו מאסר שנה אחת.בסעיף זה "בעל החוזה" – לרבות מי שהועסק כעבוד או נותן שירותים, לשם ביצוע החוזה; ואולם תהא זו הגנה טובה לנאשם לפי סעיף זה שלא ידע על התחייבות לשמור ידיעות כאמור בסוד ושהוא מסר את הידיעה בתום לב". |
| ב. | "ידיעה": |
|  | 5. | "ידיעה" מוגדרת בסעיף 119 לחוק העונשין ככוללת: |
|  |  | "ידיעה" – לרבות ידיעה שאינה נכונה, וכל תיאור, תבנית, סיסמה, סמל, נוסחה, חפץ או חלק מהם המכילים ידיעה או עשויים לשמש מקור לידיעה; |
|  |  | איסור מסירת "ידיעה" שהגיעה לבעל החוזה עקב ביצוע החוזה, אינו חל איפוא על ידיעה סודית דווקא, ואפילו לא רק על ידיעה חשובה. האיסור חל על מסירת כל ידיעה שבעל החוזה קיבל עקב ביצוע החוזה, מאיזה סוג שהוא כמוגדר לעיל. |
| ג. | סמכות למסירת ידיעה: |
|  | 7. | בעל חוזה רשאי למסור ידיעה שהגיעה אליו עקב ביצוע החוזה רק אם הוסמך כדין למסור אותה, ובתנאי נוסף שהוא מוסר אותה לאדם המוסמך לקבלה. הוראה זו חלה על בעל החוזה גם לאחר תום החוזה. |
|  | 8. | סמכות למסור ידיעה יכולה להינתן במפורש או מכללא, הסמיכה המל"ג – או עובד בשמה – במפורש בעל חוזה למסור ידיעה מסויימת או ידיעות מסוג מסויים, הרי אין עבירה בעצם מסירת הידיעה. כמו כן, גוררת על פי רוב עצם הטלת התפקיד על בעל החוזה גם סמכות למסור ידיעות. כגון סמכותו של דובר המל"ג או בעל חוזה המקבל ידיעות שהגיעו אליו בתוקף תפקידו ושמטבע העניינים עליו למסרם לעובדים אחרים במל"ג או לציבור. במסגרת זו מותרת גם מסירת ידיעה על הוראה חדשה על ידי בעל החוזה שקבע אותה. כן מוסמך בעל החוזה למסור ידיעות לעובדי המל"ג שהוכפפו לו והמוסמכים למסור ידיעות לעובדי מל"ג אחרים. כל סמכות לסמור ידיעות כנ"ל קיימת מכללא אלא אם נשללה במפורש. |
| ד. | סמכות לקבלת ידיעה: |
|  | 9. | בעל חוזה שיש לו "סמכות כדין" למסור ידיעה, אינו רשאי למסרה לכל אדם. החוק מתיר למסור ידיעה רק לאדם המוסמך לקבלה. כאן יש להבדיל בין מסירת ידיעות בפנים ובין מסירתן החוצה. עובד מל"ג מוסמך לקבל כל ידיעה הדרושה לצרכי עבודתו ולמילוי תפקידו. אין למסור ידיעה לעובד מל"ג אחר, בין באותו משרד ובין במשרד אחר אם אין אותו עובד מוסמך או חייב לקבל את הידיעה לצרכי עבודתו ומילוי תפקידו.  |
|  | 10. | מחוץ למל"ג או לשירות המדינה קטן מספר האנשים המוסמכים לקבל ידיעות. ישנן כמובן ידיעות שמטבע ברייתן נוצרו כדי שתימסרנה לציבור, כגון כל ידיעה הקשורה במתן שירות כללי לציבור הרחב. כמו כן ישנן ידיעות שאדם מסוים או סוג בני אדם זכאים לנותן שירותים, אולם אז מספר האנשים המוסמכים לנותן שירותים מוגדר ומוגבל, והוא נקבע בדרך כלל בהוראות. |
|  | 11. | מכל הנאמר לעיל מסתבר כי הסמכות למסור ידיעה שונה ממקרה למקרה, ובעל חוזה אשר עומד בפני הצורך למסור ידיעה, חייב לשקול בזהירות רבה אם אמנם הוא מוסמך למסור את הידיעה, ואם האדם לו הוא עומד למסור אותה אמנם מוסמך לקבלה, ומשנה זהירות דרושה כאשר מדובר במסירת ידיעה מחוץ למל"ג ו/או מחוץ לשירות המדינה.יש להדגיש כי עיתונאי, בתוקף היותו עיתונאי, אינו מוסמך לקבל ידיעות יותר מאשר הציבור הרחב זכאי לנותן שירותים. לצורך מסירת ידיעות לעיתונאי הוסמכו לכך במל"ג עובדים על ידי מנכ"ל המל"ג. |

אני מתחייב בזה כי קראתי את ההוראות בדבר שמירה על סודיות כמפורט לעיל, וכי נהירות לי חובותיי מכוח סעיף 118 לחוק העונשין, התשל"ז- 1977.

|  |  |
| --- | --- |
| \_\_\_\_\_\_\_\_\_\_\_\_\_\_\_תאריך | \_\_\_\_\_\_\_\_\_\_\_\_\_\_\_חתימת המצהיר |

נספח ז' – הצעת המחיר (ריטיינר)

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_\_\_, בשם המציע \_\_\_\_\_\_\_\_\_\_\_\_\_\_\_\_\_\_\_\_\_\_\_, מוסמך לחייב את המציע בחתימתי זו, מגיש בזאת את ההצעה הכספית בהתאם לסעיף 8.3 למסמכי ההליך שמספרו 07/2013 לאספקת שירותי ייעוץ משפטי חיצוני בדיני מכרזים עבור המועצה להשכלה גבוהה.

כנגד ובתמורה לביצוע כל התחייבויות המציע על פי מסמכי ההליך, מבוקש כי המועצה תשלם למציע סכום של \_\_\_\_\_\_\_\_\_\_\_\_ ש"ח (ובמילים: \_\_\_\_\_\_\_\_\_\_\_\_\_\_\_\_\_\_\_\_\_\_\_) לכל חודש בתוספת מע"מ כדין.

סכום זה ישתלם ללא תלות בהיקף העבודה אשר בוצעה באותו חודש, אף אם זה עלה על היקף העבודה בחודשים אחרים.

הצעה זו ניתנה לאחר עיון מדוקדק בהוראות השונות בנושא שכר טרחה המופיעות במסמכי ההליך, לרבות בנוסח ההסכם המצ"ב למסמכי ההליך כנספח ב'.

מובהר, כי אין להסתייג, או להוסיף הבהרות או תוספות כלשהן לסכום המוצע.

חתימת המציע וחותמת: \_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_

ע"י בעלי זכות החתימה:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 שם מעמד חתימה

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 שם מעמד חתימה

**נספח ח' - טופס פרטי מציע**

תאריך : \_\_\_\_\_\_\_\_\_

לכבוד

**המועצה להשכלה גבוהה**

בדוא"ל: mechrazim@che.org.il

אנו/י הח"מ מצהירים כי מצויים בידינו מסמכי מכרז מספר 07/2013 למתן שירותי ייעוץ משפטי חיצוני בדיני מכרזים עבור המועצה להשכלה גבוהה, כפי שפורסמו באתר האינטרנט של המועצה, ומבקשים לשלוח לנו כל הודעה בדבר המכרז האמור לכתובת הבאה:

שם המציע ושם איש הקשר לצורך מכרז זה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' תאגיד/שותפות (אם רלוונטי) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר טלפון של המשרד וטלפון נייד של איש הקשר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר פקסימיליה של המשרד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת דואר-אלקטרוני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ברור לנו כי במידה ולא נשלח טופס זה - המועצה תהיה פטורה מלשלוח לנו הודעות ועדכונים בדבר המכרז, ואז נהיה עלולים למצוא את עצמנו פסולים בגלל אי עמידה בתנאים נוספים והבהרות שהמועצה עשויה לפרסם לאחר פרסום המכרז.

**הנכם מתבקשים שלא לשלוח בקשות לאישור קבלת הטופס אלא לוודא קבלת המייל באמצעות "אישור קריאה"**.

 שם מלא : \_\_\_\_\_\_\_\_\_\_\_\_\_\_\_\_\_\_\_\_\_

 חתימה וחותמת \_\_\_\_\_\_\_\_\_\_\_\_\_\_\_\_\_

במידה ומדובר בתאגיד:

שם החותם : \_\_\_\_\_\_\_\_\_\_\_\_\_\_\_\_\_\_\_

תפקיד : \_\_\_\_\_\_\_\_\_\_\_\_\_\_\_\_\_\_\_\_\_\_